سنة 1981 كانت أخر سنة قدمت فيها نيللي الفوازير وها تغيب كذا سنة، فلازم فهمي عبد الحميد أبو الفوازير يجهز بحاجة جديدة، فكان عند عبدالرحمن شوقي فكرة فوازير إننا نلف الدنيا زي أبن بطوطة كدة وتبقى فوازير كوميدي ويقدمها سمير وبتاع، سمير ميرفضش طلب لعبدالرحمن شوقي بس سمير مش متحمس أوي فعبد الرحمن قالك إحنا ها نخلي اسمه بدل ابن بطوطة يبقى أبن فطوطة، وفي يوم وهما قاعدين في بين الحاج فهمي عبدالحميد بيتناقشوا، بيدخل عليهم إبن الحاج فهمي "وائل" وده بقى مخرج بعد كدة، وكان لسه طفل صغير، ولابس بدلة من بدل أبوة وجزمته، وداخل عليهم، طبعا فطسوا على روحهم من الضحك، لكن عمنا عبدالرحمن شوقي دماغه نورت.